Source: http://www.sportulsalajean.ro/articol-72622/hc-zalau-a-ramas-tot-pe-locul-9-si-dupa-primele-doua-etape-din-2019-rezultatele-si-clasamentul/
Timestamp: 2019-06-25 07:45:42+00:00

Document:
HC Zalău a rămas tot pe locul 9 şi după primele două etape din 2019. REZULTATELE şi CLASAMENTUL - Sportul Salajean - stiri sportive salaj
HC Zalău a rămas tot pe locul 9 şi după primele două etape din 2019. REZULTATELE şi CLASAMENTUL
Gruparea antrenată de Gheorghe Tadici a câştigat miercurea trecută cu SCM Craiova, dar sâmbătă a pierdut în deplasarea de la Baia Mare, astfel că după 12 runde are 14 puncte şi se află pe poziţia a noua, cu o etapă înaintea finalului de tur
După o pauză de două luni, Liga Naţională de handbal feminin s-a reluat cu un program încărcat, astfel că săptămâna trecută au şi fost programate două etape.
În aceste runde, HC Zalău a avut de susţinut două partide extrem de dificile, însă în primul meci s-a descurcat foarte bine şi a câştigat pe teren propriu în faţa deţinătoarei Cupei EHF – SCM Craiova.
La trei zile distanţă, formaţia antrenată de Gheorghe Tadici a susţinut un meci greu şi în deplasarea de la Minaur Baia Mare, unde mai bine de o repriză a fost superioară adversarului.
În minutul 35, HC Zalău a condus cu 14 – 11, dar jocul zălăuancelor nu a mai mers, astfel că în cinci minute, Minaur a întors soarta jocului şi scorul a devenit 16 – 14. Până la final, nou-promovata a fost în avantaj şi s-a impus cu 23 – 21, astfel că a bifat a doua victorie consecutivă.
După începutul bun de an, formaţia antrenată de Costică Buceschi a urcat până pe locul 3 în clasamentul Ligii Naţionale, în timp ce HC Zalău se află tot pe locul 9, de pe care a şi început anul.
Gruparea de sub Meseş are 14 puncte în 11 meciuri, dar se află la o distanţă de doar două puncte faţă de ocupanta locului 5 – Corona Braşov, formaţie pe care HC Zalău o va întâlni vineri, pe teren propriu, de la ora 17.30.
Cât despre celelalte rezultate din primele runde ale anului 2019, să precizăm că liderul SCM Rm. Vâlcea a câştigat două meciuri, cu Universitatea Cluj şi CSM Slatina, iar în continuare are punctaj maxim.
În schimb, CSM Bucureşti a arătat multe slăbiciuni la primul meci oficial din 2019 şi a câştigat doar la un gol diferenţă în partida de pe teren propriu cu Gloria Buzău.
Din etapa a XII-a s-au disputat doar patru meciuri, iar surpriza a fost produsă de Dunărea Brăila, care după ce joi a pierdut surprinzător pe teren propriu cu CSM Slatina, duminică a câştigat în deplasarea de la Gloria Bistriţa, unde s-a impus la diferenţă de patru goluri.
Tot duminică, Gloria Buzău a câştigat la pas cu CSM Galaţi şi a urcat pe un onorabil loc 6.
HC Zalău – SCM Craiova 28 – 22 (14 – 11)
Minaur Baia Mare – Corona Braşov 27 – 24 (14 – 10)
CSM Bucureşti – Gloria Buzău 27 – 26 (13 – 12)
SCM Rm. Vâlcea – “U” Cluj 30 – 25 (15 – 11)
CSM Galaţi – Gloria Bistriţa 25 – 31 (12 – 18)
Dunărea Brăila – CSM Slatina 19 – 21 (11 – 11)
Măgura Cisnădie a stat
Minaur Baia Mare – HC Zalău 23 – 21 (11 – 12)
CSM Slatina – SCM Rm. Vâlcea 26 – 29 (11 – 13)
Gloria Bistriţa – Dunărea Brăila 22 – 26 (13 -11)
Gloria Buzău – CSM Galaţi 23 – 18 (10 – 8)
SCM Craiova – CSM Bucureşti – se joacă marţi
Corona Braşov – Măgura Cisnădie – în 07.02
“U” Cluj a stat
1. SCM Rm. Vâlcea 11 11 0 0 296 -238 33
2. CSM Bucureşti 10 9 0 1 289 – 217 27
3. Minaur Baia Mare 11 6 1 4 266 – 260 19
4. Măgura Cisnădie 10 5 2 3 233 – 240 17
5. Corona Braşov 10 5 1 4 244 – 233 16
6. Gloria Buzău 11 5 1 5 256 – 252 16
7. SCM Craiova 10 5 0 5 237 – 232 15
8. Gloria Bistriţa 11 5 0 6 254 – 268 15
9. HC Zalău 11 4 2 5 273 – 274 14
10. CSM Slatina 12 4 2 6 270 – 284 14
11. Dunărea Brăila 11 2 1 8 247 – 283 7
12. “U” Cluj 11 2 0 9 275 – 311 6
13. CSM Galaţi 11 1 2 8 228 – 276 5
Etapa a XIII-a se dispută după programul:
Măgura Cisnădie – “U” Cluj – miercuri, ora 18.00
CSM Bucureşti – Minaur Baia Mare – vineri, 17.30, TVR HD
HC Zalău – Corona Braşov – vineri, ora 17.30
Dunărea Brăila – Gloria Buzău – duminică
SCM Rm. Vâlcea – Gloria Bistriţa – duminică, 17.30 – TVR1
CSM Galaţi – SCM Craiova – marţi, 22.01
CSM Slatina stă
Related TopicsClasamenthandbalHC ZalauhomeLIga Nationala
Gruparea sălăjeană a bifat un nou transfer în această săptămână şi a adus-o la...
Sălăjeanca Ştefania Mocuţ, la lotul naţional
“Portăriţă” a fost convocată pentru a participa cu Naţionala de Cadete la Trofeul CarpaţiSezonul...
Irina Ivan, pariul lui Tadici pentru noul sezon
“Este o jucătoare cu calităţi şi poate să aibă o ascensiune la fel ca...
HC Zalău, în căutare de portar
“Vom mai transfera un portar şi avem câteva variante din ţară, dar şi de...
Tadici propune 3 jucătoare pentru Naţională, între care şi una de la HC Zalău!
Gheorghe Tadici, după înfrângerea de la Baia Mare: “Unele decizii de arbitraj ne-au dezavantajat, dar nici jocul nostru pe partea dreaptă şi cu pivotul nu a mers”

References: CSM 
 CSM 
 CSM 
 CSM 

CSM 

CSM 
 CSM 

CSM 
 CSM 
 CSM 
 CSM 
 CSM 
 CSM 

CSM 

CSM 

CSM